ЕЛ СПОРТЫНА ҒЫЛЫМИ НЕГІЗ КЕРЕК ЕМЕС ПЕ?
"ЕЛ СПОРТЫНА ҒЫЛЫМИ НЕГІЗ КЕРЕК ЕМЕС ПЕ?" | "https://abai.kz/post/50093"
TITLE: ЕЛ СПОРТЫНА ҒЫЛЫМИ НЕГІЗ КЕРЕК ЕМЕС ПЕ?
URL: https://abai.kz/post/50093
META: "ЕЛ СПОРТЫНА ҒЫЛЫМИ НЕГІЗ КЕРЕК ЕМЕС ПЕ?" | "https://abai.kz/post/50093"
DATE: 21.02.2015
AUTHOR(s): Администратор
TOTAL WORDS: 119
TEXT: Мен кезінде Алматы Универсиадасының мұрасы ретінде спорт ғылыми зерттеу институтын құру қажеттігі жөнінде ҚР Премьер-Министрінің орынбасары Бердібек Сапарбаевқа да хат жазып едім. Негізі, елімізде ҚР Президентінің қаулысы бойынша мұндай институтты құру жоспарланған. Ол 2005 жылға дейінгі мемлекеттік спорт бағдарламасында айқын көрсетілген. Бірақ, өкінішке қарай, Елбасының қаулысы орындалмай келеді. Мен бүгін ҚР Білім және ғылым министрлігінің ғылым комитетінен тиісті хат алдым. Бұл комитеттің қандай деректерге сүйеніп жазғанын білмеймін. Бірақ, хатта «Қазақстанда мемлекеттік спорт ғылыми зерттеу институтын құру лайықсыз» деп жазылған. Егер Елбасы кезінде лайықты деп тапса, шенеуніктер бүгінде оны орынсыз деп отыр. Мен бұл салада әділдік болғанын қалаймын... (Қазақстанның ұлттық Студенттік спорт федерациясының президенті Қайрат Зәкірияновтың Алматыда өткен студент-спортшылардың кезектен тыс президент сайлауын өткізу туралы бастаманы қолдауға арналған кездесуінде айтқаны)
